CELEX: 62021TN0648
Language: mt
Date: 2021-10-05 00:00:00
Title: Kawża T-648/21: Rikors ippreżentat fil-5 ta’ Ottubru 2021 – YD vs FRA

13.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 502/36
            
         
      Rikors ippreżentat fil-5 ta’ Ottubru 2021 – YD vs FRA
      (Kawża T-648/21)
      (2021/C 502/54)
      Lingwa tal-kawża: l-Ingliż
      
         Partijiet
      
      
         Rikorrent: YD (rappreżentanti: L. Levi u M. Vandenbussche, avukati)
      
         Konvenut: Aġenzija tal-Unjoni Ewropea għad-Drittijiet Fundamentali
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tad-Direttur tal-konvenuta li tirrifjuta li tagħtih eċċezzjoni skont l-Artikolu 12(2)(a) tar-Regolament Nru 31 (KEE)/11 (KEEA), li jistabbilixxi r-Regolamenti tal-Persunal tal-Uffiċjali u l-Kundizzjonijiet tal-Impjieg ta’ Aġenti Oħra tal-Komunità Ekonomika Ewropea u tal-Komunità Ewropea tal-Enerġija Atomika (1) u li ttemm, konsegwentement, il-kuntratt tar-rikorrent taħt l-Artikolu 47(c)(ii) tal-Kondizzjonijiet tal-Impjieg ta’ Aġenti Oħra;
               
            
                  —
               
               
                  jekk hemm bżonn, tannulla d-deċiżjoni tad-Direttur tal-konvenuta li tiċħad l-ilment taħt l-Artikolu 90(2) tar-Regolamenti tal-Persunal dirett mir-rikorrent kontra d-deċiżjoni msemmija iktar ’il fuq;
               
            
                  —
               
               
                  tordna l-kumpens għad-danni morali tar-rikorrent stmati ex aequo et bono għal EUR 50 000;
               
            
                  —
               
               
                  tordna, bħala miżura ta’ investigazzjoni skont l-Artikolu 91 tar-Regoli tal-Proċedura, il-preżentazzjoni mill-konvenuta tal-informazzjoni relatata mal-esperjenza tal-Uffiċjal Kontabbli li ġie appuntat irreġistrata fir-rekords tal-Baġit Ibbażat fuq l-Attivitajiet tal-konvenuta; u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka sitt motivi.
      
                  1.
               
               
                  L-ewwel motiv, li jallega li l-konvenuta kisret id-dritt tas-smigħ tar-rikorrent għaliex id-deċiżjoni kkontestata ġiet adottata mingħajr ma r-rikorrent instema’ mid-Direttur wara r-rakkomandazzjoni negattiva tal-Kap tas-Servizz Legali tal-konvenuta.
               
            
                  2.
               
               
                  It-tieni motiv li jallega li l-konvenuta kisret il-prinċipju ta’ ċertezza legali. Ir-rikorrent jikkontesta li n-nota amministrattiva li tat bidu għall-proċess ta’ awtorizzazzjoni ta’ eċċezzjoni inħarġet mill-Kap tal-Korporazzjoni tal-konvenuta u għalhekk ma huwiex ċar jekk da nil-proċess kienx stabbilit minn awtorità kompetenti. Barra minn hekk, ma hemmx evidenza li d-Direttur tal-konvenuta approva n-nota amministrattiva. Huwa allegat ukoll li anki l-kriterji għall-evalwazzjoni tal-interess tas-servizz huma ċari fir-rigward ta’ jekk ġewx adottati minn awtorità kompetenti jew le.
               
            
                  3.
               
               
                  It-tielet motiv li jallega li l-konvenuta kisret il-prinċipju ta’ imparzjalità għaliex ir-rakkomandazzjoni tal-każ tar-rikorrent kienet saret mill-manager ġerarkiku preċedenti tar-rikorrent, li ma kienx f’pożizzjoni li jevalwa l-espressjoni ta’ interess tiegħu fid-dawl tal-kriterji rilevanti u li ma kienx imparzjali.
               
            
                  4.
               
               
                  Ir-raba’ motiv li jallega li l-konvenut wettaq wettaq żball manifest fl-evalwazzjoni tal-interess tas-servizz u fir-raġunament għad-deċiżjoni kkontestata. Barra minn hekk, huwa allegat li l-konvenuta kisret l-obbligu ta’ amministrazzjoni tajba tagħha u abbużat mis-setgħa tagħha.
               
            
                  5.
               
               
                  Il-ħames motiv li jallega li l-konvenuta kisret il-prinċipju ta’ amministrazzjoni tajba, l-obbligu ta’ premura tagħha kif ukoll l-Artikolu 41 tal-Karta u l-prinċipju ta’ ċertezza legali, għaliex ir-rikorrent, peress li huwa membru tal-persunal mir-Renju Unit, ma kellux kjarezza fir-rigward tal-pożizzjoni legali tiegħu mal-konvenuta għal madwar sentejn.
               
            
                  6.
               
               
                  Is-sitt motiv li jallega li d-deċiżjoni kkontestata toħloq diskriminazzjoni abbażi tas-saħħa tar-rikorrent.
               
            
         (1)  ĠU 1962, 45, p. 1385.